(สนามกีฬาโอลิมปิก มิวนิก เยอรมนี)
(วันที่ 6 กันยายน 1972)
ในวันปกติ สนามกีฬาแห่งนี้รองรับ แฟนกรีฑาผู้กระตือรือร้น 80,000 คน
แต่วันนี้ พวกเขามาร่วมพิธีไว้อาลัย
เพื่อใช้เวลาหนึ่งชั่วโมง ระลึกถึงนักกีฬา 11 คนจากอิสราเอล
ที่ถูกสังหารเมื่อวานนี้ในความพยายาม อันล้มเหลวของกองโจรปาเลสไตน์
ที่จะปลดปล่อยนักโทษชาวอาหรับในอิสราเอล
นี่เป็นฝีมือของแบล็คเซปเทมเบอร์
เราต้องทำลายองค์กรนี้
ปฏิบัติการนี้เป็นส่วนผสมของการแก้แค้น ยับยั้ง
และแสดงให้ชุมชนโลกเห็นว่า
ผู้ก่อเหตุจะต้องถูกลงโทษ
มอสซาดร่างรายชื่อแล้วพูดว่า "โอเค" แล้วก็เริ่มตามหาพวกเขา
หลังจากฆ่าผู้นำ ของแบล็คเซปเทมเบอร์ไปหลายคน
พวกเขามุ่งความสนใจไปที่อาลี ฮัสซัน ซาลาเมห์
เขาเป็นเป้าหมายอันดับหนึ่ง
มอสซาดประสบความสำเร็จ ในระดับที่คาดไม่ถึงและน่าเหลือเชื่อ
พวกเขาเริ่มปฏิบัติการลิลเลอฮาเมอร์
แต่ครั้งนี้กลับดำเนินงานล้มเหลว
พวกเขาฆ่าผิดคน
หกปีให้หลัง เมนาเฮม เบกิน นายกรัฐมนตรีคนใหม่
รู้สึกว่าเรื่องนี้ยังไม่ได้รับการสะสาง
ซาลาเมห์เป็นผู้ก่อการร้าย
เขาเป็นนักฆ่า
เบกินออกคำสั่ง
"ตามหาแล้วฆ่าเขาซะ"
(สำนักข่าวกรองกลาง)
(ลับสุดยอด)
(ปฏิบัติการลับลวงพราง)
(ปฏิบัติการพระเจ้าพิโรธ ตอน 2)
ในช่วง 18 เดือนที่ผ่านมา ชาวอาหรับจำนวนหนึ่ง
ถูกระเบิดหรือถูกยิงเสียชีวิตอย่างเป็นปริศนา ในเมืองหลวงหลายแห่งในยุโรป
แต่ที่ลิลเลอฮาเมอร์
ชาวอิสราเอลกลับทิ้งหลักฐานไว้ มากมายโดยไม่มีเหตุผลแน่ชัด
ชายสองคน ไม่สวมหน้ากาก ใช้ปืนพกขนาด 22 มม. ติดที่เก็บเสียง
อาวุธแบบเดียวกับที่ใช้ลอบสังหาร ชาวอาหรับในโรมและปารีส
สี่วันก่อนหน้านั้น หน่วยลอบสังหารของอิสราเอล
มาที่ลิลเลอฮาเมอร์เพื่อตามหาซาลาเมห์
คนอาหรับผู้อยู่เบื้องหลัง เหตุโจมตีที่โอลิมปิก มิวนิก
(แซ็ง-ทรอเป เฟรนช์ริวีเอรา ฝรั่งเศส กรกฎาคม 1973)
ตอนนั้นผมอยู่ที่แซ็ง-ทรอเป
เราเล่นดนตรีตามร้านอาหาร
เราแต่งเพลง
เรายืนอยู่ริมถนน ตำรวจคนหนึ่งเดินมาบอกผมว่า
"คุณควรติดต่อครอบครัวนะ เพราะมีปัญหาที่บ้าน"
"มีปัญหาในนอร์เวย์ ปัญหาเกี่ยวกับอาเหม็ด
แต่เราไม่รู้ว่าเกิดอะไรขึ้น" พวกเขาบอกว่าเขาตายแล้ว
เรานึกว่าเป็นอุบัติเหตุทางรถยนต์ หรือเหตุธรรมชาติ ซึ่งน่าเศร้า
เขาถูกลอบสังหาร โดยหน่วยสืบราชการลับ มอสซาด
เขาเป็นพี่ชายผม เขาคอยแนะนำพวกเรา
เขาเดินทางบ่อยมากจนวันหนึ่ง
เขาไปถึงประเทศในแถบสแกนดิเนเวีย
เขาลงหลักปักฐานที่นั่น เขาได้พบกับภรรยา ทอริลล์
เขาทำงานและใช้ชีวิตในลิลเลอฮาเมอร์
เขาเป็นครูสอนคาราเต้
เขาเป็นพนักงานเสิร์ฟ
เขาไม่เกี่ยวข้องอะไรกับปาเลสไตน์เลย
ไม่เกี่ยวเลย
มันถึงได้เป็นเรื่องน่าเศร้ามากสำหรับเรา
มันเป็นความเข้าใจผิดครั้งใหญ่
ตอนที่อาเหม็ด บูชีกิถูกยิง เขาอยู่ใกล้สวนสาธารณะ
ในสวนมีคู่รักหนุ่มสาวกำลังพลอดรักกันอยู่
และพวกเขาเห็นรถขับออกไป
เป็นรถสีขาว พวกเขาเห็นเลขทะเบียน
กฎเหล็กคือห้ามใช้รถคันนั้นอีก
แต่แดน อาร์เบลซื้อ เครื่องไม้เครื่องมือของตัวเอง
และเก็บมันไว้ในกระโปรงหลังรถ
วันรุ่งขึ้น เขาเอารถไปขับ
โดยพามาเรียน แกลดนิคอฟฟ์ไปด้วย
แทนที่พวกเขาจะขึ้นรถไฟไปออสโลอย่างที่ควรทำ
พวกเขากลับขับรถไป
และนอกจากจะขับรถไป
แดน อาร์เบลยังเอารถไปคืนที่บริษัทรถเช่าด้วย
ซึ่งเป็นสิ่งที่ไม่ควรทำเด็ดขาด
ตำรวจจับกุมแดน อาร์เบล กับมาเรียน แกลดนิคอฟฟ์
พวกเขาสารภาพทันที
ปัญหาของอาร์เบลคือเขาเป็นโรคกลัวที่แคบ
เขาทนอยู่ในที่ปิดแคบไม่ได้
เขาพร้อมจะพูด ขอแค่ตำรวจเปิดประตูให้
พวกเขาก็เลยเปิดประตู และเขาก็พูด
เขาบอกข้อมูลหลายอย่างเกี่ยวกับภารกิจ
และชื่อของบรรดาผู้นำมอสซาดในยุโรป
เขาบอกที่อยู่อพาร์ตเมนต์
ที่ซิลเวีย ราฟาเอล และเจ้าหน้าที่คนอื่นๆ ยังรออยู่
แล้วตำรวจก็จับกุมพวกเขาได้สำเร็จ
มันเจ็บปวดเพราะยิ่งเรารู้เรื่องมากเท่าไร
เราก็ยิ่งไม่เข้าใจ เพราะมอสซาด เป็นหน่วยสืบรายการลับ
ที่เป็นที่รู้จักไปทั่วโลก
แต่สุดท้าย
พวกเขาก็ยังทำพลาดแบบนั้นได้
ยังดีที่พวกเขาบางคนถูกจับกุมและดำเนินคดี
มันกลายเป็นเรื่องระดับรัฐอย่างไม่น่าเชื่อ
รัฐมนตรีว่าการกระทรวงการต่างประเทศ ได้แจ้งสถานทูตอิสราเอลในออสโล
ว่าจะไม่มีการ…
ว่าเป็นไปไม่ได้ที่จะปล่อยตัวนักโทษ
หรืออนุญาตให้ใครเยี่ยมพวกเขา
แดน อาร์เบล ซิลเวีย ราฟาเอล และมาเรียน แกลดนิคอฟฟ์อยู่ในเรือนจำ
และมีการพิจารณาคดี
(ศาลฎีกาแห่งนอร์เวย์)
นี่คือภาพการรักษาความปลอดภัย ที่เกิดขึ้นเหมือนเดิมทุกวัน
ขณะที่ผู้ต้องหาทั้งหกถูกนำตัวไปที่ศาล พร้อมผู้คุมติดอาวุธในวันนี้
นี่เป็นการเดินทางครั้งสุดท้าย ก่อนระงับการพิจารณาคดี
อัยการรัฐ คุณฮาคาน วิกา
กล่าวว่ามีหัวหน้าปฏิบัติการ อย่างน้อยหนึ่งคนถูกจับกุม
และเขาเสนอโทษจำคุกระหว่างหกถึงเก้าปี
ข้อหาสมรู้ร่วมคิดในการฆาตกรรม
ทางอัยการยืนยันว่า
หน่วยข่าวกรองอิสราเอล มอสซาด
ได้ก่อตั้งศาลของตัวเองเพื่อรับมือกับ การก่อการร้ายโดยชาวอาหรับ
แต่การฆาตกรรมก็คือการฆาตกรรม และเราต้องดำเนินคดีตามนั้น
ไม่ว่ามันจะเป็นฝีมือใคร หรือด้วยเหตุอะไร
พวกเขาถูกตัดสินโทษจำคุก และต้องใช้เวลาพอสมควร
กว่าอิสราเอลจะเจรจาขอให้ปล่อยตัว และส่งตัวกลับประเทศได้
เจ้าหน้าที่ระดับปฏิบัติการ เกือบทุกคนติดคุกในนอร์เวย์
แต่ภายใน 22 เดือน ทุกคนก็ถูกปล่อยตัว
(อีฮัด บารัค อดีตนายกรัฐมนตรีของอิสราเอล)
อิสราเอลไม่เคยแสดง ความรับผิดชอบอย่างเป็นทางการ
แต่ทั้งเราและนอร์เวย์ต่างก็รู้ดีว่าเป็นฝีมือเรา
พูดง่ายๆ คือเป็นฝีมือมอสซาด
ในฐานะมืออาชีพ ทุกวันนี้ผมก็ยังสับสน
ที่ปฏิบัติการของอิสราเอลมุ่งเป้าไปที่คนโมร็อกโก
ที่เป็นพนักงานเสิร์ฟในลิลเลอฮาเมอร์ ในนอร์เวย์ ซึ่งไม่ได้ทำผิดอะไร
นอกจากรูปร่างหน้าตาคล้ายกับ อาลี ฮัสซัน ซาลาเมห์
ผมพอรู้จักอาลี ฮัสซัน ซาลาเมห์อยู่บ้าง
เป็นไปไม่ได้เลยที่ชายหนุ่มผู้ร่ำรวยคนนี้
ที่ชอบขับรถสวยๆ
และมีชีวิตสังคมที่เปิดเผย และมีความสำคัญอย่างยิ่งในเบรุต
จะโชคชะตาพลิกผัน
ไปเป็นพนักงานเสิร์ฟ แถวเส้นอาร์กติก ปั่นจักรยาน
และใช้ชีวิตเงียบๆ ท่ามกลางชาวนอร์เวย์
เกิดความผิดพลาดหลายอย่าง
ส่วนหนึ่งเป็นเพราะมีเวลาดำเนินการน้อยมาก
เพราะหัวหน้าปฏิบัติการคือไมค์ ฮารารี
คนเดียวกับที่คุมปฏิบัติการหลายสิบครั้ง
หรืออาจจะหลายร้อยครั้งอย่างราบรื่น
แต่ปฏิบัติการนี้ล้มเหลว พวกเขาทำพลาดและ…
ทำผิดต่อชาวโมร็อกโกผู้บริสุทธิ์คนนี้
ที่ไม่น่าเชื่อคือทางอิสราเอลไม่เคยขอโทษ
ไม่เอาน่า
เราเดินชนคนบนถนน เรายังขอโทษเลย
พวกคุณฆ่าผิดคน คำขอโทษอยู่ไหน นี่เรื่องใหญ่นะ
พี่สะใภ้ผมไม่เคยทำใจได้
เธอจมอยู่กับโศกนาฏกรรมครั้งนี้
พวกเขาให้เธอเซ็นสัญญาว่า จะไม่พูดถึงเหตุการณ์นี้
(โดยไม่ต้องรับผิดชอบ เสียชีวิตอย่างน่าเศร้า)
ในที่สุด หลายปีหลังจากนั้น
อิสราเอลก็ยอมจ่าย ค่าเสียหายให้ครอบครัวของเขา
ปฏิบัติการพระเจ้าพิโรธถูกระงับในทันที ทันที
ทุกคนถูกเรียกตัวกลับมา จบแค่นั้น
หลังจากเหตุการณ์ในลิลเลอฮาเมอร์ ซาเมียร์เสนอกับโกลดาว่าเขาจะลาออก
โกลดาปฏิเสธทันที
เธอบอกว่า "นี่คือสงคราม"
"นี่คือสงครามเพื่อปกป้องชีวิตคนอิสราเอล
และในสงคราม ความผิดพลาดเกิดขึ้นได้"
ในสายตาของโกลดา เมอีร์
เราถูกโจมตีเพียงเพราะเราเป็นยิว
เราถูกโจมตีเพียงเพราะพวกเขาปฏิเสธ
ที่จะยอมรับสิทธิ์ของเราในการมี รัฐเอกราชในดินแดนของบรรพบุรุษ
ส่วนหนึ่งของกลยุทธ์ ขององค์กรก่อการร้ายปาเลสไตน์
คือการโจมตีเป้าหมายชาวอิสราเอล ในประเทศอิสราเอล
และเป้าหมายชาวอิสราเอลในต่างประเทศ
อิสราเอลจึงต้องส่งสารถึงชาวยิวทั่วโลก
"เราจะช่วยปกป้องคุณและผลประโยชน์ของคุณ"
นั่นเป็นหนึ่งในจุดประสงค์ ในการมีอยู่ของอิสราเอล
การฆ่าผู้นำของแบล็คเซปเทมเบอร์
เป็นภารกิจที่ประสบความสำเร็จอย่างยิ่ง
เป็นระยะเวลาหลายปี
ที่ไม่มีการก่อการร้ายต่อชาวยิวและชาวอิสราเอล
ในระดับที่เราเคยเห็นในยุโรป
ภารกิจเหล่านี้ทำให้ปฏิบัติการต่างๆ ล่าช้า
ทำให้ผู้นำขององค์กรก่อการร้าย ต้องย้ายที่อยู่ไปเรื่อยๆ
เพราะพวกเขารู้ว่าตัวเองอาจตกเป็นเป้า
และมันรบกวนการทำงาน
การฆ่าชาวอาหรับสิบหรือสิบเอ็ดคนในยุโรป
ทำให้กลุ่มแบล็คเซปเทมเบอร์ ล่มสลายไปในเดือนเมษายน 1973
แต่มีเป้าหมายคนหนึ่งที่รอดไปได้
อาลี ฮัสซัน ซาลาเมห์
น่าแปลกที่เขาหลบเลี่ยง
การโจมตีผู้นำของแบล็คเซปเทมเบอร์ได้ทุกครั้ง
อาบู ฮัสซัน เขาเป็นหนึ่งในผู้นำ ของแบล็คเซปเทมเบอร์
เขาเป็นหนึ่งในผู้นำ แต่ไม่ใช่ผู้นำอาวุโส
ตัวผมเริ่มทำงานในยุค 60
ในฐานะประธานสมาคมนักศึกษา ของพรรคคาเทบในเลบานอน
(การีม ปากราดูนี - อัยการ)
(อดีตหัวหน้าพรรคการเมืองคริสเตียนคาเทบ)
หลังจากนั้น ผมเป็นสมาชิกคนแรก ของพรรคคาเทบที่ได้พบยัสเซอร์ อาราฟัต
นั่นเป็นจุดเริ่มต้นของการสื่อสารและมิตรภาพ
ระหว่างเรากับอาบู ฮัสซัน ซาลาเมห์
เขาเป็นคนไม่ธรรมดา
อย่างแรก เขาเป็นผู้คิดค้นระเบิดพัสดุ
เขาเคยส่งพัสดุพวกนี้ให้สมาชิกของมอสซาด
หลายคนได้รับบาดเจ็บ ผมคิดว่าบางคนก็ถึงตาย
อย่างที่สอง ซึ่งเป็นงานที่เขาทุ่มเท และลงมืออย่างขันแข็ง
เกี่ยวข้องกับเครื่องบิน การจี้เครื่องบิน
เขาสามารถทำงานในยุโรป โดยใช้ประโยชน์จากท่อลำเลียง
ด้วยการโจมตีท่อส่งน้ำมันในตรีเยสเต อิตาลี
แบล็คเซปเทมเบอร์ไม่มีที่อยู่เป็นหลักแหล่ง
ผมไม่รู้ว่าแบล็คเซปเทมเบอร์ใหญ่แค่ไหน
น่าจะประมาณ 50 คน และมีการเปลี่ยนตัวผู้นำ
(วิลเฮล์ม ดีเทิล)
(นักข่าว อดีตเจ้าหน้าที่ข่าวกรองเยอรมัน)
ผมอ่านรายงานส่วนใหญ่ของหน่วยข่าวกรอง
และองค์กรตำรวจเกี่ยวกับพีแอลโอ และแบล็คเซปเทมเบอร์
ผมไม่เจอชื่ออาลี ฮัสซัน ซาลาเมห์ มีแต่ชื่ออื่นๆ
เขาอาจฉลาดพอที่จะไม่ปล่อยให้ มีชื่อตัวเองในเอกสาร
เขาเป็นทูต เขาเป็น…
เขาอยู่ในคณะกรรมการ เขาเป็นหนึ่งในคนที่มีชื่อเสียง
แต่ไม่ถึงขั้นที่คนทั้งโลกรู้จักเขา
คนทั้งโลกรู้จักชายที่สวมผ้าโพกศีรษะ
เขาชื่ออาราฟัต เขาคือคนที่คนทั้งโลกนึกถึง
เมื่อนึกถึงอุดมการณ์ของปาเลสไตน์
และอาลี ฮัสซัน ซาลาเมห์ เขาดูไม่เหมือนคนกระหายเลือด
ผมจำไม่ได้ว่าเคยเห็นรูปเขาถือปืนคาลาชนิคอฟ
(เบรุตตะวันตก - เลบานอน)
อาบู ฮัสซัน ซาลาเมห์ลงหลักปักฐานในเบรุต
และก่อตั้งหน่วยที่เรียกว่า "ปฏิบัติการภายนอก"
ซึ่งมีหน้าที่ทำงานนอกประเทศอาหรับ
โดยเฉพาะในยุโรป
(สำนักงานใหญ่ องค์การปลดปล่อยปาเลสไตน์)
อาบู ฮัสซัน ซาลาเมห์ กลายเป็นหัวหน้าหน่วยพิเศษ
ซึ่งมีหน้าที่คุ้มครองยัสเซอร์ อาราฟัต
มันถูกเรียกว่า กองกำลัง 17
เขาจะไม่เดินทางไปต่างประเทศ
ผมหมายถึงประเทศที่ไม่ใช่ประเทศอาหรับ
เว้นแต่อาบู ฮัสซัน ซาลาเมห์จะไปด้วย
ถึงตอนนี้ อาบู ฮัสซัน ซาลาเมห์กลายเป็น
เงาตามตัวอาราฟัต
เขาเคยมอบหมายให้เขาทำงานยากๆ
ยัสเซอร์ อาราฟัตมอบหมายให้เขา หาเส้นสายในซีไอเออย่างลับๆ
แต่ในปี 1973 มีการทำข้อตกลงเสริม
ระหว่างอิสราเอลกับสหรัฐอเมริกา
นั่นคือทุกครั้งที่
รัฐบาลสหรัฐฯ
ต้องการติดต่อกับชาวปาเลสไตน์
พวกเขาจะต้องแจ้งอิสราเอลล่วงหน้า
เขาคุยเรื่องนี้กับผมอยู่นานมาก
ผมเองก็หาทางออกไม่ได้
จนกระทั่งเกิดเหตุลักพาตัว คนอเมริกันอย่างต่อเนื่องในเลบานอน
และความพยายามระเบิด สถานที่ที่เกี่ยวข้องกับอเมริกา
ผมสังเกตเห็นสถานการณ์ใหม่นี้และบอกเขาว่า
มันเกี่ยวข้องกับความปลอดภัยของสถานทูตสหรัฐฯ
และชาวอเมริกันทุกคนในประเทศเลบานอน
ถ้าเราแสดงความรับผิดชอบ
และแจ้งสถานทูตสหรัฐฯ
ว่ามีกองกำลัง 17
และกองกำลัง 17 พร้อมช่วยเหลือ
ชาวอเมริกันทุกคน ที่ถูกลักพาตัวหรือตกอยู่ในอันตราย
ผมเชื่อว่าทางอเมริกาจะต้องสนใจ
และสร้างสายสัมพันธ์ลับกับเขา ไม่ว่าทางตรงหรือทางอ้อม
ต่อมา ประธานาธิบดีนิกสัน มอบหมายงานให้โรเบิร์ต เอมส์
เขาสั่งให้เขาสร้าง
ช่องทางการสื่อสารกับชาวปาเลสไตน์
ในการพบกันครั้งแรก โรเบิร์ต เอมส์ บอกอาบู ฮัสซัน ซาลาเมห์ว่า
"ตอนนี้คุณมีโอกาสถ่ายทอด
ความคิดและข้อเรียกร้องทั้งหมดของคุณ
ต่อรัฐบาลสหรัฐฯ ผ่านทางช่องทางนี้"
ยัสเซอร์ อาราฟัต และแน่นอน อาบู ฮัสซัน ซาลาเมห์
ต่างก็อยากให้อเมริการับรอง องค์การปลดปล่อยปาเลสไตน์
แน่นอนว่าซีไอเอของอเมริกา ก็จับตามองซาลาเมห์อยู่
พวกเขาตัดสินใจว่าเขาอาจเป็นแหล่งข่าว
เป็นเส้นสาย
และช่องทางติดต่อกับอาราฟัต และกลุ่มฟะตะห์อย่างลับๆ
พวกเขาประสบความสำเร็จ จนซาลาเมห์ถึงกับได้เลื่อนตำแหน่ง
ตอนนี้เขาติดตามอาราฟัตไปทุกที่
ซาลาเมห์แต่งงานกับผู้หญิงที่สวยที่สุดในโลก
จอร์จิน่า ริซค์ นางงามจักรวาล
คุณริซค์ ผมขอแสดงความยินดี กับตำแหน่งนางงามจักรวาล
รู้สึกยังไงบ้างครับที่ได้สวมมงกุฎ
ก่อนอื่นเลย ขอบคุณมากนะคะ
ฉันมีความสุขมากค่ะ รู้สึกดีจริงๆ
ซีไอเอพาเขากับจอร์จิน่าไปเที่ยว
ไปฮันนีมูนในอเมริกา
ซีไอเอออกค่าใช้จ่ายให้หมด ทั้งสองคนไปอเมริกา
ไปเที่ยวตามสถานที่ต่างๆ เช่น ลอสแอนเจลิสและดิสนีย์เวิลด์
(องค์การสหประชาชาติ วันที่ 13 พฤศจิกายน 1974)
อาบู ฮัสซัน ซาลาเมห์ เป็นผู้จัดการเดินทาง
ไปนิวยอร์กของยัสเซอร์ อาราฟัต ร่วมกับซีไอเอ
พีแอลโอมุ่งพัฒนาความสัมพันธ์ ทางการทูตกับองค์การสหประชาชาติ
โดยในปี 1974 ยัสเซอร์ อาราฟัต ได้รับเชิญไปพูดต่อหน้าสมัชชาใหญ่
การปรากฏตัวของอาราฟัตที่ยูเอ็น ทำให้ชาวอิสราเอลโกรธเคือง
พวกเขาถอนตัวจากการประชุม
และกลุ่มไซออนิสต์กลุ่มหนึ่งประกาศว่า อาราฟัตจะไม่มีชีวิตรอดจากนิวยอร์ก
นอกจากอาราฟัตจะรอดมาได้
เขายังทำให้ตัวเองกลายเป็น ส่วนหนึ่งของประวัติศาสตร์ยูเอ็น
ผมมาหาคุณโดยมือหนึ่งหยิบยื่นไมตรีจิต
ขณะที่อีกมือถือปืนของนักสู้เพื่อเสรีภาพ
(ยัสเซอร์ อาราฟัต)
อย่าปล่อยให้ไมตรีจิตหลุดร่วงจากมือผม
(เทลอาวีฟ อิสราเอล)
ข่าวเริ่มมาถึงอิสราเอล
ว่ามีการติดต่อสื่อสาร
ระหว่างอาบู ฮัสซัน ซาลาเมห์กับซีไอเอในเบรุต
การสร้างช่องทางสื่อสารระหว่าง
ซีไอเอกับอาบู ฮัสซัน ซาลาเมห์ เป็นเรื่องที่ยอมไม่ได้เด็ดขาด
อิสราเอลไม่พอใจมาก
เพราะเขาเป็นศัตรูตัวฉกาจของพวกเขา
อิสราเอลต้องการลอบสังหาร อาบู ฮัสซัน ซาลาเมห์เพราะเหตุผลสองข้อ
พวกเขาอยากทำลายสายสัมพันธ์ลับ ระหว่างปาเลสไตน์กับอเมริกา
พวกเขาเชื่อว่าสายสัมพันธ์ลับนี้
จะทำลายความสัมพันธ์ ระหว่างอิสราเอลกับอเมริกา
และทำให้อเมริการับรอง
องค์การปลดปล่อยปาเลสไตน์
เหตุผลข้อที่สอง อิสราเอลกำลังตามฆ่า
ผู้นำของปาเลสไตน์ทุกคน ที่อยู่ใต้การควบคุมของพวกเขา
หกปีหลังเหตุการณ์ในลิลเลอฮาเมอร์
หกปีหลังแบล็คเซปเทมเบอร์ล่มสลาย
เมนาเฮม เบกิน นายกรัฐมนตรีคนใหม่
รู้สึกว่าเรื่องนี้ยังไม่ได้รับการสะสาง
เขารู้สึกว่าชายคนนี้อาจเป็นอันตราย
ไม่ใช่แค่ต่ออิสราเอล แต่อีกหลายประเทศ
เขาเป็นผู้ก่อการร้าย
เขาเป็นนักฆ่า
เบกินออกคำสั่ง
"ตามหาแล้วฆ่าเขาซะ"
มีเจ้าหน้าที่สามคนที่เตรียมการ
ลอบสังหารอาลี ฮัสซัน ซาลาเมห์
ยังคงเป็นฝีมือของหน่วยคิดอน มอสซาด
เจ้าหน้าที่เอ็กซ์ถูกส่งไปตามหาซาลาเมห์ในเบรุต
ภารกิจของเขามีเป้าหมายด้านข่าวกรองเท่านั้น
เขาได้รับคำสั่งให้พยายามตามหาซาลาเมห์
พวกเขารู้มาว่าซาลาเมห์จะไปเข้าซาวน่า
ที่โรงแรมคอนติเนนทัลในเบรุต
มันเป็นเวลาที่พวกเขาคาดไม่ถึงในตอนบ่าย
จู่ๆ ท่ามกลางไอน้ำและควันในซาวน่า
จู่ๆ ผู้ชายคนหนึ่งก็ปรากฏตัว ในสภาพเปลือยล่อนจ้อน
เขาคือซาลาเมห์
อย่างแรกที่มอสซาดทำคือ
ตรวจสอบความเป็นไปได้ ที่จะฆ่าซาลาเมห์ในซาวน่า
พวกเขาพบว่าจะมีคนโดนลูกหลงมากเกินไป
ก็เลยยกเลิกแผนนั้น
แล้วซาลาเมห์ก็เริ่มคุยกับคนของเรา
เจ้าหน้าที่เอ็กซ์ สายลับชาวอิสราเอล
เขากลายเป็นเพื่อน เพื่อนสนิท ที่จะไปที่อพาร์ตเมนต์ของซาลาเมห์
หลังจากไปเที่ยวกับจอร์จิน่าและน้องสาวของเธอ
พวกเขาเริ่มสนิทกัน
และเขาต้องแยกแยะระหว่าง มิตรภาพของเขากับซาลาเมห์
และเป้าหมายของเขา
แล้วพวกเขาก็ตัดสินใจว่า…
จะส่งผู้หญิงไป
เธอชื่อเอริก้า แมรี่ แชมเบอร์ส
เธออาจมีตัวตนหรือนามแฝงอื่นอีก
อาจเป็นนามแฝงที่เราไม่รู้จัก
เธอคือคนที่สำคัญที่สุด
เธอเป็นนักศึกษาชาวอังกฤษ
ที่ตัดสินใจไปเรียนที่อิสราเอล
และในอิสราเอล เธอสะดุดความสนใจของมอสซาด
เธอได้รับการฝึกอบรมโดยมอสซาดอยู่สองปี
เธอเหมาะกับบทบาท เธอคือคนที่พวกเขาต้องการ
พวกเขาต้องการเจ้าหน้าที่ ที่พูดจาไม่เหมือนคนอิสราเอล
ดูไม่เหมือนคนอิสราเอล
คนที่มี… ภาพลักษณ์ไม่เหมือนคนยิว
หน้าที่ของเธอคือตามหาอาลี ฮัสซัน ซาลาเมห์
และมีส่วนร่วมในการลอบสังหารเขา
ไมค์ ฮารารีไปหาเธอแล้วบอกว่า
"คุณต้องไปเบรุต และภารกิจของคุณคือ…
ฆ่าคน"
เธอมีนามบัตรที่บอกว่าเธอทำงานให้
มูลนิธิการกุศลสำหรับเด็กในเจนีวา
หลังจากนั้นสักพัก เธอก็เจออาลี ฮัสซัน ซาลาเมห์
เจอตัวเขาโดยบังเอิญ ในโรงแรม
เอริก้าเช่าอพาร์ตเมนต์
ที่อยู่ตรงหัวมุมถนนสองเส้น ถนนมาดามกูรีกับถนนอีกเส้น
หน้าต่างห้องเธอมองออกไปเห็นถนน
ถนนมาดามกูรี
ซึ่งเป็นจุดที่ขบวนรถของซาลาเมห์ ขับผ่านอย่างน้อยวันละสองครั้ง
เธอเป็นคนแปลก
แปลกมาก เหมือนกับ… เธอให้อาหารแมวจรจัดตามถนน
เธอนั่งวาดรูป แล้วเธอก็รอ
เขาได้รับการคุ้มครองในระดับหนึ่ง
หน้ารถคันที่เขานั่ง
มีรถแลนด์โรเวอร์ บรรทุกผู้ก่อการร้ายชาวปาเลสไตน์
พร้อมปืนกลและปืนเอเค
ข้างหลังมีรถอีกคันขับตามเสมอ
ส่วนในรถมีบอดี้การ์ดชาวปาเลสไตน์
มีบอดี้การ์ดนั่งประกบสองข้างของซาลาเมห์
แต่เขาทำพลาดครั้งใหญ่ แบบที่สายลับไม่ควรทำเด็ดขาด
สายลับที่ตกอยู่ในอันตราย
ไม่ควรใช้เส้นทางเดิม
เวลาเดินทางไปกลับจากสถานที่หนึ่ง
ห้ามใช้เส้นทางเดิมเด็ดขาด
ต้องเปลี่ยนทุกครั้ง
แต่เขานั่งรถผ่านถนนมาดามกูรีทุกครั้ง
เวลากลับบ้านและออกจากบ้าน
ทุกวัน ตอนพักเที่ยง
เขาจะนั่งรถกลับบ้าน ไปกินมื้อเที่ยงกับจอร์จิน่าคนงาม
การแต่งงานของอาบู ฮัสซัน กับจอร์จิน่า ริซค์ทำให้เขาลำบาก
อาบู ฮัสซันกลายเป็นคนดัง และพวกนักข่าว…
โดยเฉพาะนักข่าวเลบานอน
ตามเขาไปทุกหนทุกแห่ง
ผมเคยไปร่วมการประชุมครั้งหนึ่ง
ผมได้ยินเต็มสองหู
อาบู อัมมาร์บอกเขาว่า
"คุณไม่ควรอยู่กับจอร์จิน่า
เพราะมันขัดต่อระเบียบความปลอดภัยทั้งหมด
ที่คุณได้เรียนรู้มา
มันอันตรายมาก คุณจะตายเข้าสักวัน"
์การลอบสังหารอาลี ฮัสซัน ซาลาเมห์
เป็นไปอย่างราบรื่นเพราะ เขาชอบทำอะไรตามความเคยชิน
จากการเก็บข้อมูลรายวันเกี่ยวกับ การเคลื่อนไหวของอาบู ฮัสซัน ซาลาเมห์
เราวางแผนว่าจะจอด รถโฟล์คสวาเกนไว้ในบริเวณนั้น
แน่นอนว่าในรถเต็มไปด้วยวัตถุระเบิด
และเมื่อพวกเขาตัดสินใจว่าจะลงมือ
ด้วยการระเบิดรถของอาลี ฮัสซัน ซาลาเมห์
พวกเขาต้องทดสอบว่านักรบจะสามารถกดปุ่ม
ในเสี้ยววินาทีที่รถแล่นผ่านได้ไหม
มันต้องการความแม่นยำสูงมาก
พวกเขาเอาวิทยุทรานซิสเตอร์ให้เธอ
ซึ่งก็คือวิทยุทั่วไป
แต่ถ้าเราเสียบเข็ม เข้าไปในช่องของวิทยุทรานซิสเตอร์
มันจะกลายเป็นอุปกรณ์ควบคุมระยะไกล
พอเรากดปุ่มก็จะสามารถสั่งการได้
พวกเขาพบว่าในบรรดาคนที่ลองกดปุ่ม
เอริก้าเก่งที่สุด เธอทำได้ดีมาก
เจ้าหน้าที่เอ็กซ์ถูกส่งตัวจากเบรุต ไปยังตอนใต้ของจอร์แดน
ที่ที่เจ้าหน้าที่มอสซาดชาวอิสราเอลข้ามพรมแดน
และเอาเฟอร์นิเจอร์มาให้เขา
มันอัดแน่นไปด้วยวัตถุระเบิด
เขาเอามันขึ้นรถ
แล้วขับรถข้ามจอร์แดน
ข้ามซีเรีย
เข้าไปในเลบานอน จนถึงเบรุต
และเขาควรทิ้งรถคันนั้น
ไว้ในโรงจอดรถแห่งหนึ่ง เขาก็ทำตามนั้น
ระหว่างนั้น อิสราเอล ส่งสายลับอีกสองคนไปที่เบรุต
คนหนึ่งเป็นผู้เชี่ยวชาญด้านระเบิด
กลางดึกคืนหนึ่ง
พวกเขาใส่ระเบิดไว้ในพนักพิงศีรษะฝั่งคนขับ
แล้วเอารถโฟล์คสวาเกนไปจอด
ใต้หน้าต่างห้องพักของอาลี ฮัสซัน ซาลาเมห์
ในวันที่ 18 มกราคม 1979
ผมเข้าร่วมการประชุมกับพรรคคาเทบ
บาเชียร์ เจไมเอลก็อยู่ที่นั่นด้วย
(บาเชียร์ เจไมเอล)
หลังประชุมเสร็จ บาเชียร์ถามผมว่า
"คุณยังติดต่อกับอาบู ฮัสซันอยู่ไหม
เขาเป็นเพื่อนเรา"
ผมตอบว่า "ยังติดต่อกันอยู่"
เขาบอกว่า "บอกเขาด้วยว่า ช่วงนี้เขาต้องระวังตัว
อย่าเคลื่อนไหวมากเกินไป"
ผมคิดว่ามันเป็นข้อความที่สำคัญ
ผมขอให้เพื่อนร่วมงานและเพื่อนของผม ซึ่งเป็นเพื่อนกับอาบู ฮัสซัน
ไปหาจอร์จิน่า ริซค์
เพื่อบอกเรื่องที่ผมได้ยินจาก บาเชียร์กับอาบู ฮัสซัน
เขาโบกมือแบบนี้แล้วบอกว่า
"ผมได้ยินเรื่องแบบนี้ทุกวันแหละ แล้วผมก็ระวังตัวอยู่แล้ว"
"อัลลอฮ์ทรงเป็นผู้คุ้มครอง"
เช้าวันนั้น เขาได้รับเศษกระดาษ จากซีไอเอที่มีข้อความว่า
"มีคนอิสราเอลตามล่าคุณอยู่ ระวังตัวด้วย"
เขาไม่สนใจ และมันก็สายไปแล้ว เขามีชีวิตอยู่ได้อีกไม่กี่ชั่วโมง
เอริก้า แชมเบอร์สอยู่ที่ห้องของตัวเอง
เธอมีตัวจุดระเบิดระยะไกล
นั่นคือตอนที่เธอเห็นรถคันนั้น แล่นเข้ามา มันอยู่ในขบวนรถ
และอีกไม่กี่เมตร ขบวนรถก็จะไปถึงรถโฟล์คสวาเกน
เอริก้ากดปุ่ม
ทันทีที่เขาเลี้ยวพ้นมุมถนน เราก็ได้ยินเสียงระเบิดดังลั่น
รถถูกระเบิด มีผู้เสียชีวิตแปดหรือเก้าคน
พวกชาวบ้าน คนที่อยู่ในบริเวณนั้น คนที่ไม่เกี่ยวข้อง
บอดี้การ์ดทั้งห้าคนรอดชีวิต
ทุกคนแตกตื่น
แม่บ้านเริ่มตะโกนแล้วพูดว่า "อาบู ฮัสซัน"
ฉันรีบไปที่ระเบียงอีกด้าน
ฉันเห็นผู้คนบนถนนกำลังแตกตื่น
ฉันแต่งตัวแล้วลงไปข้างล่าง
อาบู ฮัสซัน ซาลาเมห์บาดเจ็บ และถูกนำตัวส่งโรงพยาบาล
มีเพื่อนคนหนึ่งมาที่บ้าน
เขาพยักหน้าแบบนี้
แล้วฉันก็รู้ว่าเขาไม่อยู่แล้ว
ตอนนี้เอริก้าต้องหนี
เธอวิ่งลงจากตึก
แล้วขึ้นรถ
เธอหวาดกลัวมาก
แต่ในที่สุด เธอก็ขับรถ
ขึ้นเหนือ ไปยังชุมชนชาวคริสต์…
ที่มีเรือจอดรอเธออยู่
เธอไปถึงท่าเรือจูนิเยทางตอนเหนือ
พวกเขาพาเธอนั่งเรือยางไปที่เรือ ของกองเรือ 13 หน่วยจู่โจมของทัพเรือ
และเธอนั่งอยู่บนดาดฟ้าเรือ
ตอนนั้นเป็นเวลาเย็น ดวงอาทิตย์กำลังตก
เธอมองเห็นท้องฟ้าที่สวยงาม
และภูเขาที่เงียบสงบ
เธอพูดว่า "ภารกิจของฉันจบลงแล้ว"
ไมค์ ฮารารีรอพวกเขาอยู่ เขาอยู่ที่นั่น เขาจับตาดูอยู่
สำหรับบางคนในเบรุต พวกเขาคิดแค่ "โอเค มีระเบิดอีกแล้ว"
แต่ไมค์ ฮารารีรู้ว่าเกิดอะไรขึ้น
เขาเห็นควัน และเขาพอใจมาก
ผมไม่มีวันลืมวันนั้น
เพราะผมเสียเพื่อนไป
ความคิดแรกของผมคือ "จริงเหรอ อิสราเอลลอบสังหารอาบู ฮัสซันเหรอ"
มันไม่ใช่เรื่องปกติ
แน่นอนว่าปฏิกิริยาแรกของผม
คือหยิบโทรศัพท์แล้วโทรหายัสเซอร์ อาราฟัต
ผมได้ยินเขาพูดว่า
"คุณเป็นเพื่อนของเขา เขารักคุณนะ"
"ขอให้ไปสู่สุคตินะ วีรบุรุษ"
ยัสเซอร์ อาราฟัตเดินทางไปเบรุต ด้วยความยากลำบาก
เขาไปร่วมพิธีศพของอาบู ฮัสซัน ซาลาเมห์
แน่นอนว่าเขาร่วมแบกโลงศพด้วย มีผู้ไว้อาลัยหลายพันคน
ในแง่การรักษาความปลอดภัย การลอบสังหารอาบู ฮัสซัน ซาลาเมห์
พิสูจน์ให้เห็นว่ามอสซาดแข็งแกร่ง และมีความสามารถในการแทรกซึม
เข้าไปในเลบานอน และลอบสังหารบุคคลสำคัญได้
ถ้ามอสซาดสามารถฆ่าอาบู ฮัสซัน ซาลาเมห์ได้
ก็เป็นไปได้ว่าพวกเขาจะฆ่าคนอื่นๆ ได้
ผลที่ตามมาคือผู้นำของปาเลสไตน์หลายคน
ต้องเพิ่มมาตรการรักษาความปลอดภัย เพราะความหวาดกลัว
ผลกระทบที่สำคัญที่สุด จากการตายของซาลาเมห์คือ
มันตัดสายสัมพันธ์ที่ซาลาเมห์
สร้างกับผู้มีอำนาจในต่างประเทศ
ในตะวันออกกลางและตะวันตก
มอสซาดตัดสายสัมพันธ์จำนวนหนึ่ง ที่อาจส่งผลร้ายต่ออิสราเอล
นั่นคือหน้าที่ของพวกเขา
เจ้าหน้าที่เอ็กซ์ทำงานในเบรุตต่อไป
และในดามัสกัส อย่างประสบความสำเร็จ เป็นเวลานาน
มันไม่เคยสิ้นสุด
ผมคิดว่านายกรัฐมนตรีทุกคน ตั้งแต่โกลดาจนถึงผมรู้สึกเหมือนกัน
มันเป็นการตัดสินใจที่ยากมาก
การสั่งให้เจ้าหน้าที่ระดับปฏิบัติการของเราฆ่าคน
พวกเขาเป็นคนอันตราย
หนึ่งในคนที่มีส่วนในเหตุสังหารหมู่มิวนิก
เพิ่งถูกฆ่าในปี 1992
ยี่สิบปีหลังจากนั้น
สวัสดีครับ คุณคงไม่แปลกใจที่ข่าวในวันนี้
ยังคงเต็มไปด้วยความรุนแรง
เกิดเหตุรุนแรงในปารีส ผู้นำปาเลสไตน์ถูกยิงเมื่อคืนที่ผ่านมา
อาเตฟ เบซิซู รองหัวหน้า ฝ่ายรักษาความปลอดภัยของพีแอลโอ
กำลังกลับจากงานเลี้ยงอาหารค่ำตอนที่ ผู้ชายหนึ่งหรือสองคนปรากฏตัวและยิงเขา
ผู้นำปาเลสไตน์เสียชีวิตทันที
เหตุเกิดตอนกลางดึก หน้าโรงแรมเมริเดียน
อาเตฟ เบซิซูถูกยิงโดยคนร้ายอย่างน้อยหนึ่งคน
ซึ่งน่าจะใช้อาวุธติดที่เก็บเสียงและหลบหนีไปได้
บ่ายวันนี้ ยัสเซอร์ อาราฟัต กล่าวหาทันควันว่ามอสซาด
หน่วยสืบราชการลับของอิสราเอล อยู่เบื้องหลังการโจมตี
เย็นวันนี้ แหล่งข้อมูลจากอิสราเอล และปาเลสไตน์
ยืนยันว่าอาเตฟ เบซิซูเป็นหนึ่งในผู้อยู่เบื้องหลัง
เหตุระเบิดในการแข่งขันโอลิมปิก มิวนิก ในปี 1972
ซึ่งเป็นเหตุให้นักกีฬาอิสราเอล 11 คนเสียชีวิต
อาเตฟ เบซิซูเป็นหนึ่งใน เจ้าหน้าที่ระดับสูงของพีแอลโอ
คำถามคือใครได้รับผลประโยชน์ จากการลอบสังหารเขา
นี่คือความมานะบากบั่นตลอด 20 ปี
ความแม่นยำตลอด 20 ปี
ความมุ่งมั่นตลอด 20 ปี
นี่เป็นข้อความที่ชัดเจนมาก
ต่อใครก็ตาม
ที่วางแผนทำร้ายเป้าหมายชาวอิสราเอล
และนั่นคือความสำคัญ ของการตอบสนองของอิสราเอล
ต่อการสังหารหมู่มิวนิก
เมื่อไม่กี่ปีก่อน ผมไปมิวนิก ไปที่อาคารคอนนอลลี่ 31
ซึ่งเป็นที่พักของนักกีฬา ทีมชาติอิสราเอลในการแข่งขันโอลิมปิก
และมันสะเทือนใจมาก
การยืนอยู่หน้าบ้านหลังนั้น
การไปที่นั่นมันไม่ง่ายเลย เพราะเหตุการณ์นั้นสร้างความบอบช้ำ
ความบอบช้ำหนักหนาสาหัส ในความทรงจำของชาวอิสราเอล
หลังการลอบสังหารอาบู ฮัสซัน ซาลาเมห์
สายสัมพันธ์ด้านความปลอดภัยกับอเมริกาถูกตัด
ช่องทางลับนี้ถูกตัด
จนกระทั่งมีการสร้างช่องทางใหม่ อย่างเปิดเผยในปี 1988
เมื่อรัฐมนตรีกระทรวงการต่างประเทศสหรัฐฯ จอร์จ ชูลท์ซ แจ้งยัสเซอร์ อาราฟัตว่า
เขาต้องยุติการก่อการร้าย
สหรัฐฯ ถึงจะพร้อมเจรจากับพวกเขา
นี่คือข้อตกลงฉบับแรก
ระหว่างชาวปาเลสไตน์กับรัฐอิสราเอล
มีพิธีสั้นๆ ในเยรูซาเลม ซึ่งนายกรัฐมนตรียิตส์ฮัก ราบิน
อ่านจดหมายจากประธานพีแอลโอ ยัสเซอร์ อาราฟัต อย่างรอบคอบ
ก่อนจะทลายกำแพงทางจิตวิทยาที่ยิ่งใหญ่ที่สุด
ที่คงอยู่มาหลายชั่วอายุคน
และลงนามในข้อตกลงยอมรับร่วม
ข้อตกลงสันติภาพออสโลที่ลงนาม ในวอชิงตันในเดือนสิงหาคม 1993
เป็นการเริ่มต้นใหม่สำหรับความสัมพันธ์ ระหว่างอิสราเอลและชาวปาเลสไตน์
มันยังเป็นความหวังแรก
ของข้อตกลงสันติภาพระหว่างทั้งสองฝ่าย
วันนี้ ผู้นำของอิสราเอล และองค์การปลดปล่อยปาเลสไตน์
จะลงนามรับรองหลักการว่าด้วย รัฐบาลปกครองตนเองชั่วคราวของปาเลสไตน์
มันจะปูทางไปสู่การประนีประนอม
ระหว่างคนสองกลุ่มที่รู้ซึ้งถึง ความเจ็บปวดของการถูกเนรเทศ
หลั่งเลือดและน้ำตามามากพอแล้ว พอกันที
ส่วนที่น่าทึ่งของเรื่องนี้ ก็คือ 23 ปีหลังการลอบสังหาร
ผมได้รับโทรศัพท์จากยูเนสโก "ฟังนะ คุณช่วยพวกเราหน่อยได้ไหม"
"คืนนี้มีงานครบรอบหนึ่งปี ของข้อตกลงสันติภาพในออสโล"
ผมตามตัวนักดนตรีและช่างเทคนิค ได้ครบอย่างกับมีปาฏิหาริย์
แล้วเราก็ไปถึงออสโล
เราแสดงต่อหน้าผู้ชม
ต่อหน้าชิมอน เปเรสและอาราฟัตซึ่งไม่รู้จักผม
พวกเขาไม่รู้ว่าผมเป็นใคร
ผมเล่นดนตรีในประเทศที่พี่ชายผมถูกลอบสังหาร
ต่อหน้าผู้คนที่… โดยตำแหน่งของพวกเขา
เป็นตัวแทนของสาเหตุที่เขาถูกฆ่า
ชิมอน เปเรสคืออิสราเอล อาราฟัตคือปาเลสไตน์
หลังจบคอนเสิร์ต ชิมอน เปเรส และอาราฟัตขึ้นมาบนเวที
และจับมือกับพวกเรา
ผมคิดว่านั่นคือสัญญาณแห่งโชคชะตา
ผมให้อภัยเพราะการให้อภัย ช่วยให้เราสร้างสิ่งต่างๆ
โดยเฉพาะการสร้างตัวเองขึ้นมาใหม่ บอกตามตรง พวกเราซาบซึ้งมาก
ผมได้รับการแต่งตั้งเป็นผู้แทนพิเศษด้านสันติภาพ ของยูเนสโกในวันที่ 9 พฤษภาคม 1996
ผมเลยไปแสดงในอิสราเอลและปาเลสไตน์
ผมคิดเสมอว่าเราอาจเป็นสะพานเล็กๆ
ที่ข้ามกำแพงที่ขวางกั้นระหว่างพวกเขา
และผมเชื่อว่าสะพานนี้มีชื่อว่าการให้อภัย
(อุทิศให้ความทรงจำของนักกีฬา และโค้ชชาวอิสราเอลทั้ง 11 คน)
(ที่ถูกฆาตกรรมในมิวนิกในปี 1972)
(ปฏิบัติการลับลวงพราง)
คำบรรยายโดย ณิชา อ้นเอี่ยม